Skandali me Ukrainën, palët shkëmbejnë akuza
Pasi u bë e ditur se një tjetër informator kishte raportuar shqetësime për bisedën e zotit Trump me udhëheqësin ukrainas, palët duken më të mbërthyera në qëndrimet e tyre. 
Në Uashington po ndizet debati ndërkohë që Dhoma e Përfaqësuesve vazhdon hetimet mbi Presidentin Trump. Një tjetër person nga radhët e komunitetit të zbulimit ka raportuar se ka pasur aktivitete shqetësuese nga ana e presidentit në shkëmbimet me Ukrainën, siç shpjegon një jurist që përfaqëson dy zyrtarët e zbulimit, të cilët mbeten anonimë. Të dyja palët po shkëmbejnë akuza për shkelje. Presidenti Trump shprehet i shqetësuar për korrupsionin në Ukrainë ku ai thotë se mund të ketë qenë i përfshirë kandidati kryesor demokrat në garën presidenciale, Joe Biden. Djali i zotit Biden ka interesa biznesi në një kompani që është nën hetime në Ukrainë. Presidenti i kërkoi homologut ukrainas ta ndjekë këtë çështje kur zhvilloi një telefonatë me të, e cila nga kritikët shihet si presion mbi një udhëheqës të huaj për të nxjerrë të palara për një rival politik në shkëmbim për mbi 400 milionë ndihma amerikane. Një zyrtar i zbulimit raportoi me shqetësimin se kishte pasur shkelje. Thuhet se edhe një tjetër zyrtar ka raportuar tek Inspektori i Brendshëm i komunitetit të zbulimit, Michael Atkinson. tha Joe Biden, kandidat demokrat në zgjedhjet presidenciale. Presidenti i ka cilësuar hetimet një gjueti shtrigash e kryesuar nga demokratët në Kongres, përfshirë ligjvënësin Adam Schiff, kryetar i Komisionit të Dhomës së Përfaqësuesve për Shërbimet e Zbulimit: tha presidenti. Zoti Trump tha se në fakt ai është personi që po zbulon shkelje: Demokratët thonë se zoti Trump ka tradhëtuar betimin që ka bërë si president: tha ligjvënësi demokrat Hakeem Jeffries. Senatori nga shteti Utah, Mitt Romney, një ndër kritikët e pakët të presidentit nga radhët e republikanëve, është shprehur se këto janë akuza shqetësuese. Një tjetër republikan thotë se zoti Trump thjesht po bën detyrën: thotë ligjvënësi republikan Jim Jordan. Sekretari amerikan i Shtetit, Mike Pompeo është një ndër emrat e përmenduar në këtë temë, pasi u tha se ai ishte i përfshirë në telefonatën me presidentin. Mesazhe të shkëmbyera mes disa diplomatëve amerikanë tregojnë se edhe ata ishin të përfshirë prapa skenave.